钦定古今图书集成/明伦汇编/闺媛典/第166卷 > 包志妻杨氏
## 钦定古今图书集成/明伦汇编/闺媛典/第166卷 > 包志妻杨氏

按《嘉兴府志》：“杨氏，华亭杨周女，适嘉兴包鼎子志。志
游太学，没于京，遗二子，节五岁，孝二岁，杨日抚之泣。
稍长，严勗之。二子感奋力学，相继举进士，官御史。节
以直道忤时，戍边徼。母曰：‘以忠得罪，荣亦多矣’。居常
守俭，嫠居四十年，受封。偶一御命服，而哀不自禁，即
终身不服。”